
DISSERTATIO  MEDICA 


INAUGURALIS 


DE 

CLIMATE. 


Jacob  Versfeld  Auctore. 


Clima  nobis  constitutionem  coeli  significat,  quo 
ad  caloris  vaporisque  quantitatem,  electri citatem, 
impuritates  demum  fortuitas. 

Dum  caeterorum  animalium  per  orbem  terra- 
rum distributio,  hac  vel  illa  quavis  aeris  condi- 
tione deficiente  aut  superante  limitatur.  Homo 
solus  omnium  locorum  indigena,  omnium  incola 
viget.  Sub  ipso  aequinoctio  iEthiops,  sub  circulo 
arctico  iEsquimus,  perinde  vitam  tolerat : palu- 
dibus Belgii  luridis,  desertis  Africae  Asiaeque  in- 

teriores  adustis,  sui  sunt  cultores.  Astracanae, 
aliisque  locis,  per  littora  Caspii,  idem  homo  tre- 
centis quadragintaque  pedibus  infra  oceani  libel- 
lam habitat  #,  dum  per  immensa  juga  Himalaya 
campi  videntur  10,000  pedibus  supra  eandem  ele- 
vati, millibus  perinde  incolarum  habitati  f . 

Contra,  Simiae,  genus  alias  homini  haud  absi- 
mile, inter  tropicos  solum  nativae  sunt  \ : nec 
Ursus  maritimus , Canis  lagopus , nisi  regioni- 
bus utriusque  continentis  borealissimis  |),  Feles 
regionibus  non  aliis  quam  temperatis  §. 

Eadem  tamen  hominum  gens  colonias  sub  ip- 
sum aequinoctium  deducit,  totasqu* * * §  vix  non  per- 
ennes gelidi  septentrionis  hyemes  perdurat. 

Euae  vero  simiarum  species  homini  simillimae. 
Simia  satyrus  et  Simia  troglodytes , regiones  ca- 
lidas incolentes,  ab  his  nativis  sibi  destinatisque 


* Vide  “ Reise  in  die  Krym  und  den  Kaukasus,  von 
M.  Von  Engelhardt  und  F.  Parrot,”  tom.  ii.  ad  p.  55. 

t Vide  Gerard,  “ Edinburgh  Journal  of  Science,” 
tom.  i.  ad  p.  41. 

J G.  St  Hilaire,  “ Ann.  du  Mus.  tom.  xix.” 

||  Pennant,  “ Arctic  Zoology.” 

§ Cuvi.er,  “ Ann.  du.  Mus.  tora,  xvi.” 

sedibus  translatae,  languent  diu,  tandemque  misere 
pereunt 

Munificentissimus  rerum  Opifex  homini  ani- 
mantibusque dedit,  ut  calorem  generare ; corpo- 
risque sui  aequabilem  ita  temperiem  conservare, 
-etiam  frigidissimis  regionibus,  possint.  Quin  ve- 
risimile est,  sudoris,  per  summam  ubique  cutem 
perspirantis,  evaporationem  hunc  calorem  anima- 
lem ne  nimius  fiat,  in  regionibus  calidis  magno- 
pere prohibere.  Experimenta  satis  demonstrant, 
aerem  jam  vapore  saturatum,  et  supra  corporis 
temperiem  calentem,  vivum  hominem  mirifice 
excalefacere ; dum  aer  siccus,  necdum  evapora- 
tioni, ut  humidus  obstans,  temperiem  in  torridis 
pene  laconicis  et  fornacibus  fere  ad  gradum  na- 
turalem retinuit. 

Evidens  est,  facultatem  illam  hominis  omni- 
vagam, qua  caeteris  praestat  animalibus,  nequa- 
quam ab  hac  sola  causa  derivari.  Iis  enim  per- 
inde ac  illi  caloris  generandi  potestas  : qui  enim 
fieret,  ut,  aeque  instructa,  loci  mutationes  aeque 
perferre  nequeant  ? 

Experientiae  convenit,  usum  quotidianum  cibi 
animalis,  regionum  arcticarum  incolis  haud  mi- 

* Lawrence,  “ Natural  History  of  Man,” 

iius  salubrem  esse,  quam  vegetabilium  zonam  tor- 
ridam obtinentibus : quamve  diligentissimam 

utriusque  cibi  mixturam  vel  alternationem,  tem- 
peratae regionis  interpositae  cultoribus. 

Huic  vero,  minus  quam  animi  viribus,  quae 
nullo  non  tempore  ei  suppetunt  auxilia  contra 
causarum  externarum  utcunque  violentum  inju- 
rias, qualia  bruta  animalia  nec  fingere,  nec  qui- 
dem excogitare  possunt;  ubiquitas  illa  privata, 
universa  per  orbem  terrarum  generis  humani  dis- 
tributio, attribuenda  est. 

His  rite  perpensis  apparet,  quod  homo  non 
tantum  potest,  sed  a rerum  principio  destinatus 
fuit,  omnia  orbis  terrarum  loca  occupare;  atque 
ab  alio  in  alium  ut  libuerit  transmigrare.  Nihi- 
lominus constitutio  ejus  corporea  et  moralis  va- 
ria discrimina  praebet ; atque  diversis  regionibus 
diversis  malis  affligitur,  maxime  de  alia  in  aliam 
transiens.  Pagellis  quae  sequuntur,  discrimina  va- 
ria naturalia,  morbosque  quorum  origines  climati, 
vel  coelo  attribui  consuerunt,  recensere  decrevi. 
Coeli  effectus  in  temperamento,  animi  indole, 
moribus,  institutis,  inventis,  legibus,  regni  et  re- 
ligionis genere,  diversarum  gentium,  utcunque 
singulares,  hoc  opusculum  intrare  non  possunt. 

I1L  Montesquieu  *,  atque  post  eum  ple- 
rique  de  climate  scribentes  f , ad  varietates  aeris 
dotium  supra  traditas,  omnes  fere  climatis  effectus 
retulerunt : harum  enim  discrimina,  proportiones, 
vicissitudines,  omnem  climatis  varietatem  consti- 
tuunt.  Haec  ratio  et  nobis  quoque  commodissi- 
ma videtur ; ideoque  differentiarum  in  quantitate 
caloris,  vaporis,  caeterorum  effectus,  ordine  expo- 
nere nunc  propero. 

DE  AERIS  TEMPERIE. 

Ab  aequinoctio  orbis  terrarum,  ad  polum  usque 
recedentes,  teporem  singularum  regionum,  fere 
distantiae  ab  aequinoctio  ratione  decrescere  vide- 
mus. Loca  aliam  legem  sequentia,  elevatione 
supra,  vel  depressione  infra  oceani  faciem,  distan- 
tia ab  oceano,  vicinitate  paludis,  fluminis,  stagni, 
sylvae,  solitudinis  arenosae,  et  similium,  fere  tem- 
perari solent. 


* “ Esprit  des  Loix.” 

t Falconer,  “ Influence  of  Climate/'  &c.— Robert- 
son,  “ The  Natural  History  of  the  Atmosphere.” 

In  zona  torrida,  quo  aeris  calor  plerumque  ap- 
propinquat, aliquando  aequat,  nec  raro  etiam  supe- 
rat teporem  humanum  ; genus  nervosum  mobilius 
est ; circuitus  sanguinis  liberalior,  secretiones  et 
excretiones,  praesertim  cutis,  hepatisque,  copiosi- 
ores : incolae  fibrae  musculosae  fabrica  laxiore  gau- 
dent. His  quoque  corporea  hominis  moralisque 
constitutio,  citius  maturescit : menstrua  puberta- 
tis certissima  nota,  saepe  decimo,  etiam  octavo  ae- 
tatis puellaris  anno,  apparent : dum  quo  longius 
inde  recedimus  eo  serius  veniunt,  nec  in  Suecia 
temere  ante  decimum  octavum.  Isti  quidem  ca- 
loris effectus  stimulationi  attribuuntur,  atque  pro 
temperie  diminuta  decrescunt.  Frigidae  autem 
regionis  incolae  contrariam  habent  corporis  con- 
stitutionem. 

Europaeis  vero  color  atrior  fit,  pro  regionis  in- 
temperie ; a pulchro  flavicomo  Suevo,  sub  sep- 
tentrionem, ad  Gallum  fuscum,  et  Hispanum  aus- 
tralem adhuc  fusciorem.  Ita  Siciliae  monticolae  ca- 
pillos flavos,  oculos  coeruleos  (Normannorum),  re- 
tinent ; convallium  autem  cultores  fusci  ut  His- 
pani sunt  *. 


* Pritchard,  “ Researches  into  the  Physical  History 
of  Man,” 

Discrimina  coloris  communia,  per  zonas  latitu- 
dinis isothermas  Mongolas  Chinae  notant ; et  per- 
petua ejus  degradatio  observatur  a pulchris  Pe- 
kinensibus  incipere,  et  paulatim  in  Cantonae  cu- 
preis pene  incolis  desinere  *. 

Incolae  JEthiopicce  quoque  Africae  Australis, 
ut  a Capite  Bonae  Spei  ad  aequinoctium  recedimus, 
gradatim  nigrescunt. 

Verunienimvero,  etsi  sententiae  illustrissimi 
Buffon  f,  Blumenbachx  i,  Smith,  aliorum, 
coloris  diversitates  in  magna  generis  humani  fa- 
milia observandas,  “ a climate  maxime  pendere,” 
obsistere  nequeam  ; dantur  tamen  contraria  quae- 
dam exempla  ||,  quae  integumentorum  hominis  co- 


* Smith,  “ Essay  on  the  Causes,”  &c. 

t “ Histoire  Naturelle.” 

X <{  De  Gen.  Hum.  Var.  Nat.  &c.”  Beytrage,  &c. 

||  “ The  Indians  in  the  torrid  zone,  who  inhabit  the 
most  elevated  plains  of  the  Cordillera  of  the  Andes,  and 
those  who,  under  the  45°  S.  lat.  live  by  fishing  among  the 
islands  of  the  Archipelago  of  Chonos,  have  as  coppery  a 
complexion  as  those  who,  under  a burning  climate,  culti- 
tivate  bananas  in  the  narrowest  and  deepest  valleys  of  the 
equinoctial  region — Humboldt,  “ Political  Essay  on  the 

lorem  non  liuic  soli  causae  ascribendum  esse,  de- 
monstrare videntur. 

Exceptis  fortasse  Ictu  solis , Eczemate  solari , 
Roseola  cestiva,  et  affectu  quodam  erytliematico , 
Europaeo,  post  solis  ardoris  familiari : excepto 
quoque  Lichene  tropico , non  advenas  tantum  sed 
et  indigenas  locorum  calidiorum  afficiente,  non 
constat,  corpus,  ex  tali  statu,  cuivis  morbo  ob- 
noxium reddi : saltem  morbo,  qui  ei  aeris  consti- 
tutioni, quod  ad  calorem  vel  frigus,  attribui  pos- 
set : sed  vicissitudines  coeli  subitae,  homini  maxi- 
me inimicae  sunt.  In  itinere  exercitus  (Bri- 
tannici) per  deserta  Thebarum  arenosa,  etiamsi 
Fahrenheiti  thermometrum  ad  118°  saepe  sta- 
bat in  militum  tentoriis ; illi  tamen  valetudine 
non  minus  prospera,  quam  olim  in  India  gaude- 
bant * *. 

Mobilius  genus  nervosum  incolarum  regionum 
tropicarum  efficit,  ut  morbis  nervosis  isti,  quam 
frigidi  coeli  homines,  magis  obnoxii  existant. 
Spina  pedi  nigri  Indiae  occidentalis  servi  infixa, 


KingdomqfNerv  Spain”  t.  i.  p.  144.  Black’s  Translat. — Vide 
quoque  Pritchard,  op.  citat. 

* McGrigor,  “ Medical  Sketches.” 


9 


DE  CLIMATE. 

tetanum  gignit : dum  Indi,  magni  fluminis  Co- 

lumbiae  accolae,  spicula  in  carnem  suam  omnino 

■ 

impune  trudunt  *. 

Omnes  inter  auctores  convenit  hepar,  prae  aliis 
visceribus,  in  regionibus  tropicis  morbo  obnoxium 

esse.  Qui  Jacobo  Johnson  credunt  consortium 
■ j :nm 

quoddam  intimum  hepar  inter  et  cutem,  vel  rec- 
tius sudorem  inter  et  bilem  secernendam,  interce- 
dere confirmat : ut  quod  alterum  augeat  minuatve, 
alterum  eadem  ratione  afficiat.  Itaque  continuus 
ille  regionum  inter  tropicos  ardor,  summae  cuti 
admotus,  perspirationem  nimiam  efficit,  quam 
toni  jactura,  in  vasis  ejus  extremis,  plerumque 
excipit,  ideoque  fluxus  sudoris  incessans.  Idem 
ideo  in  hepate  fit,  et  bilis  exundat.  Auctor 
idem  est,  assentiente  Doctore  Currie,  sub  hac 
ultima  conditione,  etiam  levissimum  frigus  ad- 
motum vasa  cutis  instanter  torpefacere  : neque 
minus  ut  conjicit,  ramos  venae  portarum  : “ Hu- 
mor perspirabilis,  et  secretio  biliaris  cohibentur, 

transitus  sanguinis  per  hepar  obstruetur,  atque 

. 

congestio  temporaria  per  circulum  portae  inde  pro- 


* “ Vancouver^  Voyage.” 

venit  Quin  si  causa  gravis  sit,  aliisque  casi- 
bus exacerbata,  hepatis  inflammatio  superinduci- 
tur. 

Febris  continua  communis,  generis  humani  in 
plerisque  si  non  omnibus  orbis  terrarum  plagis 
pernicies ; semper  plura  vel  pauciora  perturba- 
tionis secretionis  biliosae  indicia,  in  regionibus  ca- 
lidis comites  habet ; etiam  per  tempestates  cali- 
diores regionum  gelidarum. 

Dysenteria,  discriminibus  istis  coeli  fere  oriun- 
da, in  omnibus  regionibus  crebro  occurrit,  quibus 
causae  ejus  homines  objecti  sint ; iis  tamen  maxi- 
me inter  circulos  tropicos  sitis. 

Medici  nonnulli  epidemicam  illam  spasmodi- 
cam Indiae  choleram  contagioni  tribuerunt.  Sed 
huic  minime  convenit,  quod  cholera  contra  vehe- 
mentissimum  ventum  trimestrem  iter  suum  fa- 
cere videatur  : quin  iis  potius  assentior,  qui  ex 
aeris  varietationibus  eum  derivant. 

Compluria  cutis  vitia,  saepius  in  calidis  quam 
frigidis  regionibus  evolvuntur.  Hujusmodi  sunt 
elephantiasis,  lepra,  framboesia. 


* Vide  Johnson  “ Influence  of  Tropical  Climates,” 
&c.  ad  p.  166. 

Ab  prudentissimi  viri  Alexandri  Hum- 
boldti  observatis  constat,  gradu  caloris  satis  am- 
plo opus  esse,  ut  miasmatis  paludum,  febres  re- 
mittentes vel  flavae  locorum  calidorum  exciten- 
tur. In  oppido,  Vera  Cruce  Mexicanis  appel- 
lato, vomitus  niger  primum  saevire  incipit  cum 
media  aeris  temperies  ad  75°  F.  accessit;  atque 
itidem  evanescit  plerumque  quamprimum  calor 
eundem  infra  gradum  descendit  #. 

Hactenus  de  calore  ; nunc  de  frigore  pauca  et 
generalia  proferenda.  Terris  quibus  tepor  medius 
perennis  haud  magnus  est,  et  repentinis  vicibus 
obnoxius,  incolas  febribus  inflammatoriis,  proflu- 
viis, rheumatismo,  catarrho,  pleuritide,  phthisi,  in- 
flammationibus aliis,  vexantur.  Motum  quidem 
sanguinis  per  cutis  vasa,  nulla  causa  aeque  ac  fri- 
gus impedire  valet : atque  morbos  jam  dictos, 
nisi  qua  tantummodo  localis  sit,  perspiratione 
suppressa  gignit. 

Frigus  et  humor  constitutionem  corporis  stru- 
mosam afficientes,  scrofulam  haud  raro  evocant, 
perque  strages  suas  se  prodere  cogunt.  Nec  alia 
est  causa  cur  hic  morbus  tam  saepe  supra  circu- 


* Humboldt,  lib.  citat,  t.  iv.  ad  p.  159- 

Ium  latitudinis  45°  videtur,  et  maxime  in  regio- 
num calidiorum  advenis. 

Phthisis,  proculdubio,  in  locis  frigidis,  subitas- 
que  vicissitudines  patientibus,  occurrit  magis  quam 
aliis.  Hae  quidem  ex  causis  ejus  excitantibus  cre- 
berrimae, minimeque  ambiguae  esse  apparent ; etiam 
proclivitatem  phthisicam  generare  nonnulli  exis- 
timarunt. Hinc  ad  coelum  aequabilius  migratio 
optima  prophylaxis : et  haud  ambigue  prosit  quo- 
que in  exemplis  incipientibus,  vel  tempore  quovis 
ante  exulcerationis  initium  *. 

Ad  loca  calidiora  quoque  migratio  utilis  fiat/ in 
asthmate,  catarrho  senili,  podagra,  aliisque  malis 
senectuti  communibus.  Doctissimus  nuper  Ja- 
cobus  Gregory  vitam,  post  certam  aliquam 
aetatem,  eadem  ad  loca  calida  migratione,  protrahi 
posse  contendit  f . 


* Thomas  Young,  “ On  Consumptive  Diseases.” 
+ " De  Morbis  Mutatione  Coeli  medendis.” 

DE  AERIS  HUMORE. 

Humoris  in  aere  quantitas  differt,  pro  loci  quo 
occurrit  distantia  a mare  ; a lacu,  flumine,  palude, 
sylva ; neque  minus  pro  soli  natura,  aliisque. 

Torrido  vento  deserti  spirante,  regionum  quas 
perflat  aer  forte  omnium  quae  novimus  temporum 
vel  locorum  siccissimus  est ; atque  vis  ejus  effec- 
tus vaporis  justi  in  aere  deficientis  plane  illustrat. 
<e  Cutem  crispat,  poros  constringit,  eumque  calo- 
rem febrilem  sudoris  suppressi  comitem,  indu- 
cit Nec  alia  causa  est,  quapropter  alvi  pro- 
fusiones pertinaces  arescere,  ulcera  vetera  sanari, 
per  calidum  Mediterranei  littorum  ventum  con- 
sueverint. 

Porro,  sicca  aeris  conditio  morbis  contagiosis 
propagandis  iniqua  est : quae  res  perspicacissimum 
Volney  minime  latebat:  “ I/hiver  detruit  la 
peste  a Constantinople,  parce  que  le  froid  y est 
tres-rigoureux.  L’ete  1’allume,  parce  que  la  cha- 
leur  y est  humide,  a raison  des  mers,  des  forets  et 


* Volney,  “ Voyages  en  Syrie,”  t.  i.  ad  p.  58. 

montagnes  voisines.  En  Egypte  1’hiver  fomente 
la  peste,  parce  qu’il  est  humide  et  doux : 1’ete  la 
detruit,  parce  qu’il  est  chaud  et  sec 

Febrium  itaque  exanthematicarum  progressus 
in  sicco  et  calido,  quam  in  humido  aere,  minus 
velox  est  f . 

Verum  tamen  est,  nimis  humidum  aeris  sta- 
tum contagionem  omnino  opprimere  posse : ve- 
hementissime enim  contagiones,  post  imbres 
graviores  cessare  vise  sunt.  Hoc  autem  innuere 
videretur,  copiam  aliquam  certam  humoris  conta- 
gio dissolvendo  necessariam  esse  ; sed  nimiam  ad 
inertiam  usque  diluere. 

Mihi  non  apparet,  humidum  aeris  statum  pros- 
pere corporis  valetudini  quid  obstare : nisi  quan- 
tum evaporatio  ex  humidis,  aut  vestibus  aut  vici- 
nis rebus,  refrigerando,  vel  vestium  humidarum 
vis  conductrix  caloris  noceat.  Sic  Hibernia  per- 
quam humida  est,  sed  omnium  fere  regionum  sa- 
luberrima habetur. 


* Volney,  op.  citat,  p.  231. 
t Vide  Robertson,  op.  citat. 

DE  AERIS  ELECTRICITATE. 

Experimenta  Beccaele,  Cavalia,  aliorum- 
que, monstrare  videntur,  quod  electricitas  aerem 
ambientem  semper  in  statu  positivo  pervadat.  Cl. 
Saussuee  reperisse  videtur,  electricitatem  aeris 
ambientis  vicissitudines  diurnas  subire ; atque 
doctissimus  A.  Humboldt  auctor  est,  aestus  aeris 
electricos  diurnos,  in  regionibus  aequinoctiis  maxi- 
me aequabiles  existere. 

Cujusmodi  sint  effectus  electrici  tatis  aeris,  quae 
semper  exigua  est,  in  corpore  humano  adhuc  pene 
nihil  didicimus.  Eadem  utique  in  phialo  Lug- 
dunensi accumulata,  vehementissime  stimulat. 

DE  ALIENIS  FORTUITO  IN  AERE  RE- 
PERTIS. 

Hujus  dissertationis  nequaquam  esset,  omnes 
impuritates  identidem  in  aere  reperiundas  consi- 
derare : historiam  enim  immensae  vis  rerum  na- 
turae alias  comprehenderet.  Effluvia  tantum  sive 
corpore  vivo,  sive  mortuis  decompositis  oriunda, 
attingere  propositum  est. 

De  Effluviis  e vivis  nascentibus. 

Siquando  materiam  ab  ejus  corpore,  qui  morbo 
quodam  laborat,  in  alius  corpus  acceptam,  similem 
malorum  seriem  gignere  videmus ; tum  materiam 
eam  Effluvium  contagionis,  vel  simpliciter  Conta- 
gionem, morbum  vero  ab  ea  inductum  contagio- 
sum, appellant.  Hujus  quidem  materiae  naturam 
hactenus  ignoramus ; sed  sensui  effectibus  suis 
solis  manifesta  redditur.  Sub  forma  gasis  ut  ex- 
istat,  verisimile  est : sed  ut  materia  sui  generis 
sit,  et  singulis  quidem  morbis  contagiosis  sua,  do- 
cumentis sequentibus  experientiae  scrupulosissimae 
congruis,  demonstratur. 

Ex  iis  qui  circa  contagiosis  malis  laborantes 
versantur,  longe  plurimi  simili  morbo  occupantur. 
Qui  de  omni  cum  laborantibus  commercio  rece- 
dunt, licet  eodem  aere  cibique  genere  adhuc  uten- 
tes, intacti,  quandiu  seclusi  manent. 

Subtilitas  tanta  vaporum  contagiosorum  dili- 
gentiam hactenus  chemicorum,  elementa  scrutan- 
tium, fere  ex  toto  elusit.  Fourcroy  quidem 
affirmat,  contagium  compositum  ternarium  esse 
ex  toto,  vel  ex  parte,  hydrogenio  sulphureto  et 
hydrogenio  carbureto  constans.  Sed  evidens  est 

plura  esse  venenorum  animalium  genera,  a se- 
ipsis  ut  natura  sic  effectibus  diversa. 

Neque  vero  argumenta  necessaria  videntur,  quae 
indolem  contagiosam  variolae,  varicellae,  rubeolae, 
scarlatinae,  pertussi,  vindicarent : eadem  enim  sunt 
ac  quae  materiam  contagiosam  probant.  Neque 
necesse  est,  frequentem  typhi  ab  hac  originem  ur- 
gere ; quae  enim  a Bacone,  Lind,  aliisque  pro- 
lata sunt,  ab  recentiorum  experientia  abunde  con- 
firmantur. 

Pestis  Melitensis,  anni  1814,  in  eam  insulam, 
satis  constat,  nave  Alexandrina  invecta  est ; quae 
res  etiam  sola  ingenium  pestis  contagiosum  evin- 
ceret *. 

Catarrhus  contagiosus,  Influenza  dictus,  va- 
riis regionibus  epidemicus  saevit,  atque  ab  aegris 
sanis  adstantibus,  ministris  medicisque  perinde 
communicari  solet. 

Erysipelas  et  gangraena  nosocomiales,  febris 
puerpera,  plerumque  a contagione  oriri  putantur. 

Nec  medici  defuerunt,  qui  febri  intermittenti 
quoque  flavaeque  contagium  imputarent  *.  quam 
vere,  post  haec  quaerendum  erit. 


* Sir  A.  B.  Faulkner  on  the  Plague. 

C 


18 


DE  CLIMATE. 


Contagiones  quae  contactu  tantum  propagari 
possunt,  non  bene  locum  invenirent  in  tractatu* 
de  alienorum  tantum  in  aere  effectibus  conscripto. 

Materia  contagionis,  viam  sibi  in  corpus  vivum 
faciens,  gaudere  existimatur  facultate  quadam 
mutandi,  sibique  assimilandi,  humores  circulantes ; 
phaenomenaque,  morbi  primarii  simillima,  indu- 
cendi. Hac  enim  ratione  contagiones  singulae 
suos  sibi  morbos  gignere  existimantur.  Si  vero 
humores  sibi  revera  assimilant,  liquet,  materiam 
ex  corpore  exhalatam  omni  tempore  humores  un- 
de secreta  est,  relaturam  esse  : nec  alio  modo,  ni 
fallit  sententia,  venena  specifica  gignuntur. 

Si  consuetae  corporis  humani  exhalationes  ac- 
cumulentur, et  intra  spatium  circumscriptum  co- 
hibeantur, materia  aeria,  sed  indolis  perniciocis- 
simae,  gignitur.  Docent  eorum  miseriae,  quos  car- 
cere  Calcuttensi  tyranni  nutu  flebiliter  mactatos 
narrat  scriptor  fidelissimus  T.  Smollet  *.  Iis- 
dem effluviis,  nunquam  non  corpore  humano  ex- 
halatis, sed  quamvis  circumscriptis,  diffusius  in 
aere  suspensis,  atque  cum  aliis  causis  concurren- 


“ Continuatiori  of  Hume’s  History  of  England,”  ad 


cap.  xi. 

tibus,  attribuuntur  morbi  pestiferi  carcerum,  urbi- 
um obsessarum,  navium,  nosocomiorum,  omnium 
demum  locorum  plurimos  mortales  confertos  ha- 
bentium. Rachitidis  quoque  inter  incolas  angi- 
portuum vicorumque  idonea  ventilatione  non  uten- 
tium, nidoribusque  pessimis  scatentium  frequen- 
tia, arguere  videretur  hunc  morbum  ab  impura 
quadam  aeris  conditione  causam  suam  remotam 
derivare. 

Bronchocele  saepissime  occurrere  dicitur  in  lo- 
cis quibus  libera  aeris  circulatio  impeditur,  ut  in 
locis  montuosis,  vel  humidis  paludosis. 

Idoneae  ventilationis  defectus,  ideoque  rerum 
alienarum  accumulatio,  aliis  causis  debilitantibus 
proculdubio  multum  auxiliantur,  in  seorbuto,  quem 
longe  navigantes,  aliosve  confertos,  aut  victu  ido- 
neo egenos,  maxime  adoriri  notum. 

Nec  veri  absimile  est,  impuritates  aeris  in  causa 
esse,  cur  oppidani  pallidi,  musculisque  minus  fir- 
mis sint ; imo  etiam  cur  iidem  morbis  organicis 
quam  rustici  longe  proniores  existant. 

De  Effluviis  e mortuis  oriundis. 

Ubicunque  substantiae  organicae  certa  humidi- 
tatis  copia  imbutae,  aeri  patefactae  sunt,  fermen- 
tationem  putredinis  subeunt.  Jupiter  circum- 
fluus aerea  quadam  natura,  gravissima  mala  ge- 
nerante, contaminatur.  Constat  tamen  miasmata 
hujusmodi  utique  existere,  vel  eo  quod  similes 
morbos  semper  generent  in  iis  qui  aerem  palu- 
dum aliorumve  locorum  rerum  putredini  faven- 
tium, miasmatis  onustum,  ne  inspirent  nullo  modo 
evitare  possunt. 

Aeres  a rebus  animalibus  solis  exhalati,  si  forte 
densiores,  haud  raro  asphyxiam,  etiam  mortem 
ipsam  *,  gignunt ; diluti  vires  sedantes  poten- 
tissimas  exercent,  cum  febre  continua ; quae,  in 
progresso  suo  materiam  generet  morbum  in  per- 
petuum propagandi  efficacem. 

Cum  vero  quae  de  paludibus  emanant,  praeci- 
pue, sed  non  ex  toto,  a rerum  vegetabilium  pu- 
tredine deriventur,  ut  ab  aeribus  rei  animalis  ali- 
quantum differant,  necesse  est.  Inter  effectus 
illud  intercedit,  quod  priora  febris  generis  inter- 


* Johns.  Review,  p.  202.  January  1825. 

mittentis  et  remittentis  generis  gignere  existi- 
mantur ; quales  nunquam  materiam  aliarum  sui 
similium  excitatricem  secernant : ideoque  proprie 
non  contagiosae  sunt. 

Pauci  utique  hodierni  medici  cum  Cleg- 
hornio  dicunt,  quod  “ These  tertian  fevers 
have  as  good  a right  to  be  called  infectious  as 
the  small-pox,  measles,  or  any  other  disease 
Multi  tamen  dantur,  qui  febrem  hodie  quoque 
biliosam  remittentem  a contagione  originem  deri- 
vare censent ; sed  causae  infra  positae  nos  potius 
movent  calculum  de  miasmate  paludum  derivan- 
tibus adjicere. 

Unusquisque  morbus  contagione  ortus,  per  ma- 
teriam in  morbi  progressu  genitam,  propagari  po- 
test, etiam  ad  quandam  e parte  affecta  distan- 
tiam. 

Peregrini,  per  oppidum  Verae  Crucis,  cujus 
aer  miasmate  paludum  contaminatur,  ad  imperii 
Mexici  interiorem  transeuntes,  frequentissime, 
dum  oppido  gravissimo  commorantur,  morbo  af- 
fici solent ; atque  etiamsi  ad  saluberrimum  op- 
pidum Xalapam  febrientes  deferri  solenne  sit, 


“ Diseases  of  Minorca,”  ad  p.  120. 

nunquam  hujus  civibus  id  malum  communicatum 
est  *. 

Effluvia  omnia,  sive  corpore  vivo,  sive  materia 
mortua  organica,  nata,  viam  sibi,  verisimile  est, 
in  sanguinem  per  pulmones  inveniunt,  ibique  ge- 
nus nervosum  afficiunt,  protinus  quidem  sedando; 
sed  quod  brevi  excipitur  renixu  violento,  eaque 
signorum  serie  quae  febrem  constituit,  aliisve  suis 
effectibus  specificis. 


* Humboldt,  lib.  citat,  t.  iv.  ad  p.  177- 

